Toivo Kivimäki
Toivo Kivimäki, 1886-1968, finsk jurist, diplomat og politiker. Kivimäki var tilknyttet Framstegspartiet og var indenrigsminister 1928-29 samt justitsminister 1931-32, inden han 1932-36 blev statsminister i den samlingsregering, der indledte Finlands orientering mod Norden. 1940-44 var Kivimäki ambassadør i Berlin og støttede da fortsat finsk krigsdeltagelse på tysk side. Ved krigsansvarlighedsprocessen i 1946 blev han derfor idømt fem års fængsel; i 1948 blev han benådet og løsladt.